Osećaj (budizam)
<s>Oset ili osećaj (sanskrit, pali: vedanā) je jedan od ključnih pojmova budističke psihologije.</s><s>Prema Budinom učenju, postoje tri osećaja: osećaj prijatnosti, osećaj bola i osećaj ni prijatnosti ni bola (neutralan).</s>

<s>Vedana je goli utisak opažen kao prijatan, neprijatan (bolan) ili neutralan (ravnodušan).</s><s>Zato ga ne treba mešati sa emocijama.</s><s>Naknadne emotivne, moralne ili duhovne vrednosti povezane sa osetom pripadaju mentalnim tvorevinama (sankara).</s>

<s>Iako oseti mogu biti prijatni, za Budu je sve što se oseća unutar patnje.</s>

<s>Nastanak osećaja</s>

<s>Oset nastaje kad su prisutna tri uslova: čulo, predmet i svest.</s><s>Spoj ova tri faktora, u budističkoj psihologiji je mentalni, a ne fizički proces.</s>

<s>Oseti od slika, zvuka, mirisa i ukusa su uvek neutralani, a prijatno ili neprijatno opažanje nastaje naknadno.</s><s>Telesni dodir može uzrokovati prijatan i neprijatan osećaj.</s><s>Misaoni kontakt može izazvati zadovoljstvo, tugu ili ravnodušan osećaj.</s>

<s>Oset se može zaustaviti na nivou ogoljene senzacije.</s><s>Tada nema vrednovanja oseta emotivno ili intelektualno.</s>

<s>Nastanak patnje</s>

<s>Oset, u budističkom smislu, jeste jedna od pet gomila koje čine ono što se naziva "osobom".</s><s>Oset je jedna od četiri mentalne gomile; ostale tri su opažanje, mentalni sklopovi i svest.</s>

<s>Sam oset je uslovljen, i on uslovljava druge faktore.</s><s>U lancu uslovnog nastanka, ovo je izraženo karikom: "doticaj uslovljava osećaj" (phassa paccaya vedana).</s><s>Ukoliko iz toga uslede osećaji, onda se prelazi na sledeću kariku: "osećaj uslovljava žudnju" (vedana paccaya tanha).</s>

<s>Prevazilaženje osećaja</s>

<s>Na pitanje koja je razlika između mudraca i običnog čoveka, kad oboje osećanju prijatnost, bol i neutralan osećaj, Buda odgovara:</s>

<s>Dalje Buda poentira razliku:</s>

<s>Obzirom da su osećaji prolazni i po svojoj prirodi podložni promeni, Buda ih je odredio kao uzročnike patnje koje treba prevazići.</s><s>On je govorio da je opasnost kod osećaja to što su nestalni, a izlaz je u napuštanje želje za njima.</s>

<s>Izvori</s>

<s>Vidi još 
 Osećaj
 Uslovni nastanak
 Budistička terminologija</s>

<s>Spoljašnje veze 
 Ñāṇaponika Thera, Kontemplacija osećaja</s>

<s>Budistički pojmovi
Opažanje</s>

